
Z A P I S N I K
od 22. rujna 2026. 
u prethodnom postupku radi rasprave o pretpostavkama za otvaranje stečajnog postupka nad dužnikom ROMANO SERVIS jednostavno društvo s ograničenom odgovornošću za servis i usluge, Supetarska Draga (Grad Rab), Supetarska Draga 29A, OIB: 91233839421.


OD SUDA PRISUTNI:
Daniela Korlević, sutkinja
Dajana Jurković, zapisničar

Početak u 09:15 

Utvrđuje se da su na današnje ročište pristupili:
[bookmark: _Hlk225410192]Za predlagatelja: nitko, dostava poziva uredno iskazana    
Za dužnika: Romano Jedrejčić, zastupnik po zakonu
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 18. rujna 2026. prema kojem dužnik na dan 18. rujna 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 197 dana u ukupnom iznosu od 2.199,83 EUR.

	Utvrđuje se da zastupnik dužnika po zakonu Romano Jedrejčić, Supetarska Draga, Supetarska Draga 29A, nije postupio po nalogu suda od 9. srpnja 2026. i dostavio pisano izviješće o financijsko – gospodarskom stanju dužnika u kojem će, biti naznačeni podaci o imovini dužnika i to: popis nekretnina i pokretnina koje čine imovinu dužnika, te gdje se te stvari nalaze, gdje se nalaze i kome pripadaju tuđe stvari na kojima dužnik ima određena imovinska prava, prema kome dužnik ima kakvu novčanu ili koju drugu tražbinu, koja druga prava čine imovinu dužnika, ima li na računima dužnika i kod koga novčana sredstva i ima li dužnik kakvu drugu imovinu.

	Na upit suda, zastupnik dužnika po zakonu navodi da se dužnik bavio servisiranjem motornih vozila u privatnom prostoru roditelja zastupnika dužnika po zakonu.

	Na upit suda, zastupnik dužnika po zakonu navodi da dužnik u vlasništvu nema nekretnina, pokretnina, potraživanja prema trećim osobama, ne vodi postupke radi naplate tražbine.

	Zastupnik dužnika po zakonu predlaže sudu odgodu ročišta radi podmirenja duga evidentiranog u Očevidniku redoslijeda osnova za plaćanje. Napominje da je dug prema trgovačkom društvu CIAK AUTO d.o.o. podmiren u srpnju mjesecu, međutim još uvijek je evidentiran u Očevidniku neizvršenih osnova za plaćanje. Osim poreznog duga dužnik nema nepodmirenih obveza evidentiranih u Očevidniku.

Dužnik ima jednog zaposlenika, zastupnika po zakonu.

Utvrđuje se da prema Očevidniku neizvršenih osnova za plaćanje 22. rujna 2026. dužnik ima neizvršene osnove za plaćanje u ukupnom iznosu od 2.200,83 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

Sudac donosi
r j e š e n j e 

Slijedom navedenog, današnje ročište se odgađa, a slijedeće zakazuje za dan 

        5. studenog 2026. u 09:00 
   kod Trgovačkog suda u Rijeci 

što prisutni zastupnik dužnika po zakonu prima na znanje te se smatra uredno pozvanim, a predlagatelja i privremenog stečajnog upravitelja će se pozvati objavom ovog poziva na mrežnoj stranici e-Oglasne ploče suda.

Dovršeno u 9:25

 	  	                                    Sutkinja             	       Zastupnik dužnika po zakonu 

